b'\n_START_ARTICLE_\nNavadna tav\xc5\xbeentro\xc5\xbea\n_START_SECTION_\nRasti\xc5\xa1\xc4\x8da tav\xc5\xbeentro\xc5\xbee\n_START_PARAGRAPH_\nTav\xc5\xbeentro\xc5\xbea raste po suhih in vla\xc5\xbenih prostorih, najdemo jo lahko tudi na vla\xc5\xbenih gozdnih rasti\xc5\xa1\xc4\x8dih. Problem za nabiralce je v tem da skoraj vedno raste posami\xc4\x8d in raztreseno, nabiranje je zato zelo zamudno. Pazimo tudi, da rastlino re\xc5\xbeemo 5 cm od tal, saj bi jo druga\xc4\x8de s trganjem izpulili zaradi njenega \xc5\xbeilavega stebla.\n_START_SECTION_\nTav\xc5\xbeentro\xc5\xbea ljudsko zdravilo\n_START_PARAGRAPH_\n\xc5\xbde ime tav\xc5\xbeentro\xc5\xbea pove, da gre za dobro znano ljudsko zdravilo. Ima zelo grenek okus, ki ga lahko omilimo z vinom ali medom. Nikoli pa ne smemo uporabljati sladkorja!_NEWLINE_Najbolj u\xc4\x8dinkuje, \xc4\x8de je ne kuhamo, ampak 8 ur namakamo v mrzli vodi (1 \xc4\x8dajno \xc5\xbeli\xc4\x8dko zeli namakamo v vodi za 3 skodelice, preme\xc5\xa1amo, pogrejemo in pijemo prijetno toplo). U\xc5\xbeivamo jo pred obrokom, nikoli pa ne po njem. \xc4\x8cisti in izbolj\xc5\xa1a kri pri slabokrvnosti, ureja obtok, tako izgine telesna in du\xc5\xa1evna utrujenost. Vpliva na delovanje jeter in \xc5\xbeol\xc4\x8dnika, ureja motnje v jetrih in \xc5\xbeol\xc4\x8du, laj\xc5\xa1a te\xc5\xbeave zaradi \xc5\xbeol\xc4\x8dnih kamnov, zdravi zlatenico. \xc4\x8caj deluje pri rejenih ljudeh shuj\xc5\xa1evalno, \xc4\x8de ga pijejo dalj\xc5\xa1i \xc4\x8das._NEWLINE_Tav\xc5\xbeentro\xc5\xbea je predvsem splo\xc5\xa1no zdravilo za vse te\xc5\xbeave v \xc5\xbeelodcu ter \xc4\x8drevesju: zavira vnetje, krepi oslabeli \xc5\xbeelodec, vra\xc4\x8da apetit, odpravlja zaprtje in pospe\xc5\xa1uje iztrebljanje._NEWLINE_\xc4\x8caj je priporo\xc4\x8dljiv pri prehladu saj \xc4\x8disti dihala. Pomaga pa tudi pri otrdelih plju\xc4\x8dih, ki so posledica plju\xc4\x8dnice.'